Esso Maracaibo

ESSO Maracaibo petrolio-ontzi bat izan zen Creole Petroleum Corporation-en jabetzakoa, petrolio gordina garraiatzen zuena Venezuelako Maracaiboko lakutik eta Paraguanako penintsulatik, Aruban fintzeko. Ontzia batez ere ezaguna da Venezuelako historian, 1964ko apirilaren 6an General Rafael Urdaneta zubia kontra jo baitzuen, akats elektriko handi bat jasan ondoren.

 Urdaneta zubiko istripua 
1964ko istripua apirilaren 6ko goizeko 11:45etan izan zen. Urdaneta zubiko 31. eta 32. zutoinen kontra jo zuen, Arubarako bidean nabigazio-kanalean maniobratzen ari zela, lemaren kontrola galdu zion akats elektriko handiago baten ondorioz.S.A.R.M.I.P.G.R.U. Página de la administración oficial del puente Larrialdi-egoeran, kapitainak aingura botatzeko eta ontzia nabigazio-kanalaren alboetako harea-bankuetan sartzeko agindu zuen, baina bi neurrietako bakar batek ere ez zuen eragotzi talka egitea. Kapitain hura Avelino Gonzalez de Zulaika zen, Getxoko marinela, Gerra Zibilean Bou Bizkaya ontziaren kapitain izan zena 1937ko Matxitxakoko itsas guduan. Beste euskal herritar batzuk ere baziren eskifaian, adibidez Jon Aldamiz-Etxebarria zen makinista, Estepan Aldamiz-Etxebarria kazetariaren aita.

Zubiaren 259 metro inguruko sekzioa goitik behera erori zen lakura. Lau ibilgailu lakura erori eta zazpi pertsona hil ziren.Agenda Del Petróleo en Venezuela Armando José Sequera. Editorial Alfadil, p. 49. ISBN 9803540432 Ontzian ez zen zauriturik izan, ezta surik, leherketarik edo petrolio gordinaren isuririk jasan.

Creole Petroleum Corporation-ek konpondu egin zuen zubia, eta zortzi hilabete geroago berriro itsasoan zen lanean. 1976an, Lagoven Maracaibori izena jarri zioten Venezuelan petrolioa nazionalizatu ondoren. Ontzia lanean egon zen 1985. urtera arte, zeinean txikitu zutenFairplay Fairplay Publications Ltd., Jun-Aug. 1985 p. 28..

 Erreferentziak 

 Kanpo estekak 

Kategoria:Petrolio-ontziak
Kategoria:Goitik behera eroritako zubiak
Kategoria:Itsas istripuak
Kategoria:1964ko gertakariak
Kategoria:Japonian eraikitako itsasontziak
Kategoria:Venezuelako historia